kardosdrur/scandi-wiki huggingface dataset:
Overskud

Overskud betegner indenfor regnskabsvæsen en positiv forskel mellem en virksomheds omsætning og dens omkostninger i løbet af en given regnskabsperiode. Hvis denne forskel er negativ, er der tale om et underskud. Når man sammenligner virksomheders formåen er overskud et vigtigt parameter. 

Overskuddet tilfalder virksomhedens ejer eller aktionærerne. Der er en række regnskabstekniske måder at opdele overskud på. Man skelner således mellem overskud fra virksomhedens primære drift, fra dens sekundære drift, produktionsoverskud og overskud fra kapitalmarkedet samt ekstraordinært overskud. Regnskabsteknisk kan det være vanskeligt at opgøre omkostningerne og dermed også overskuddet, idet det ofte er uklart hvor meget aktiverne er steget i værdi i regnskabsperioden.

Indenfor økonomisk teori defineres overskud som det, der er tilbage efter ejerens nettoudtræk fra virksomheden tillagt egenkapitalens værdistigning i perioden. Begrebet overskud bygger således på aktivernes markedsværdi, på deres nutidsværdi og på alternativomkostninger.

Se også 
 Overskudsgrad

Referencer 

Regnskabsvæsen
Jeg løfter mine øjne til bjergene (salme)

Jeg løfter mine øjne til bjergene er en salme af Kong David. Den er medtaget i Salmernes Bog 121 (dvs. 121 i den 19. bog i Det Gamle Testamentes kanon). Denne salme er også berømt for at være blevet oplæst ved Karen Blixens begravelse.

Referencer 

Salmer
E.E. Cummings

Edward Estlin Cummings (kendt som E.E. Cummings; født 14. oktober 1894, død 3. september 1962) var en amerikansk digter, maler, essayist, forfatter og dramatiker. Hans arbejde omfatter cirka 2.900 digte, en selvbiografisk roman, fire skuespil og en række essays, samt talrige tegninger og malerier.

Eksterne henvisninger 

Essayister fra USA
Digtere fra USA
Dramatikere fra USA
Malere fra USA
Romanforfattere fra USA
Tegnere fra USA

Amerikanere i 1900-tallet
Pearl S. Buck

Pearl Sydenstricker Buck (26. juni 18926. marts 1973), også kendt som Sai zhen Zhu (forenklet kinesisk: 赛珍珠; pinyin: Sai Zhēnzhū; traditionelt kinesisk: 赛珍珠), var en amerikansk nobel- og pulitzer-prisvindende forfatter og sinolog (Kina-kender). I 1938 blev hun den første amerikanske kvinde, der fik tildelt Nobelprisen i litteratur "for hendes rige og episke beskrivelser af bøndernes liv i Kina og for hendes biografiske mesterværker. Romanen Den gode jord (The Good Earth) er hendes hovedværk.

Eksterne henvisninger 

Romanforfattere fra USA
Nobelprismodtagere i litteratur
Nobelprismodtagere fra USA
Biografiforfattere fra USA
Kvindelige forfattere i det 20. århundrede
Kvindernes æresgalleri i USA
Gads danske Magasin

Gads danske Magasin var et københavnsk tidsskrift, der blev udgivet af Gads Forlag fra  1898 til 1952. Tidsskriftets titel var i perioden 1898-1906 Dansk Tidsskrift, men det skiftede i 1907 navn til Gads Danske Magasin.

Se også 
 G.E.C. Gad
 Danske Magazin

Eksterne henvisninger 
 Tidlige årgange af tidsskriftet er digitalt tilgængelige på Internet Archive.

Tidsskrifter fra Danmark
Ophørt i 1952
Etableret i 1898
Tilskueren (månedsskrift)

Tilskueren. Maanedsskrift for Litteratur, Samfundsspørgsmaal og almenfattelige videnskabelige Skildringer var et dansk månedsmagasin med basis i København, der blev udgivet fra 1884 til 1939. Dets forgænger var Det nittende Aarhundrede, grundlagt af Georg og Edvard Brandes.

Tidsskriftets redaktion var positivt stemt over for Det Moderne Gennembrud, og på flere måder kan Det nittende Aarhundrede ses som en forløber for Tilskueren. Allerede første årgang, januar 1884, rummede en tekst af Georg Brandes.
I marts 1904-nummeret indgik Johannes V. Jensens berømte ungdomsdigt Paa Memphis Station.

Udkom: 1884-1939.
 1884-1892 (1.-9. årgang) udgivet af N. Neergaard
 1893-1900 (10.-18. årgang) udgivet af M. Galschiøt.
 1901-1907 udgivet af Valdemar Vedel.
 1908-1909 udgivet af Gustav Philipsen og Mario Krohn.
 1910-1929 redigeret af Poul Levin.
 1929-1931 redigeret af Axel Garde.
 1932-1939 redigeret af Axel Garde under medvirkning af Kaj Birket-Smith, Vilh. Slomann og V. Thorlacius-Ussing.

Tilskueren rummede meget kunst- og kulturstof og almendannende stof.

Indholdsoversigt over Bind 1-20 (1894-1903) indbundet med 21. Aargang (1904). Projekt Runeberg har digitaliseret en række af de tidligste årgange.

Henvisninger 

Tidsskrifter fra Danmark
Etableret i 1884
Ophørt i 1939
Carl Rasch

Carl Emanuel Flemming Rasch (født 7. februar 1861 i København, død 6. juli 1938) var en dansk læge (dr.med.) og professor i hud- og kønssygdomme. Han varetog blandt andet Karen Blixens behandling, når hun var i Danmark, de 14 år hun havde sin kaffefarm i Britisk Østafrika (det nuværende Kenya).

Han var søn af bogbinder C.J.F. Rasch og hustru f. Lange, blev student fra Borgerdydskolen på Christianshavn 1879, tog medicinsk eksamen 1885 og blev dr.med. 1889. Han var medredaktør af Hospitalstidende 1892, reservelæge ved Kommunehospitalet Afd. IV 1893-97, chef for Frederiks Hospitals dermatologiske Poliklinik 1902-06, overlæge ved Kommunehospitalet Afd. IV og docent ved Københavns Universitet fra 1906. Han var overlæge ved Rigshospitalet fra 1911 og professor fra 1916. Han var Ridder af Dannebrog.

Rasch var formand for Dermatologisk Selskab 1906-09, 1915-19 og 1923-25, medlem af bestyrelsen for Dansk Forening til Kønssygdommenes Bekæmpelse, medlem af Retslægerådet og af bestyrelsen for Foreningen Kunstindustrimuseets Venner. Han var ugift.

Kilder 
 Kraks Blaa Bog 1929

Foreningsformænd fra Danmark
Læger fra Danmark
Riddere af Dannebrog
Professorer fra Københavns Universitet
Personer i Kraks Blå Bog (afdøde)
Studenter fra Københavns Åbne Gymnasium
Seminole-indianere

Seminole-indianere er oprindeligt fra Florida, men opholder sig nu primært i staten Oklahoma. Oprindeligt stammer Seminole-indianerne fra en Seminole-nation, der blev dannet i det 18. århundrede og som var sammensat af indfødte amerikanere fra Georgia, Mississippi og Alabama.

Oprindelige amerikanere
Floridas historie
Chippewa-indianere

Chippewa-indianere (hvis fulde navn er St. Croix Chippewa-indianere) er en indianerstamme, der er placeret langs med St. Croix-floden, som udgør grænsen mellem de to amerikanske stater Wisconsin og Minnesota. Flertallet af St. Croix Chippewa-indianerne er opdelt i to grupper: St. Croix Chippewa-indianerne i Wisconsin udgør en føderalt anerkendte stamme, mens St. Croix Chippewa-indianerne i Minnesota udgør en ikke-anerkendt stamme, der indeholder fire konstituerende medlemmer af Mille Lacs Band af Ojibwe.

Chippewa indianerne har på procentmæssigt flest tilfælde af leddegigt i verden (5,3%). I resten af verden er det cirka 1 procent som har leddegigt.

Algonkiner
Wisconsin
Minnesota
Cairo-konferencen

Cairo-konferencen (med kodenavnet SEXTANT) 22. – 26. november 1943 blev afholdt i Cairo i Ægypten og handlede om de allieredes stilling overfor Japan under 2. Verdenskrig. Der blev truffet beslutninger om efterkrigstidens Asien. I mødet deltog præsident Franklin Roosevelt fra USA, premierminister Winston Churchill fra Storbritannien og generalissimo Chiang Kai-shek fra Republikken Kina. Stalin fra Sovjetunionen havde afslået at deltage i konferencen, da Chiang Kai-shek deltog og Stalins deltagelser derfor ville være en enorm provokation overfor Japan.

Stalin mødtes to dage senere med Roosevelt og Churchill i Teheran, Iran til Teheran-konferencen.

Cairo-erklæringen blev underskrevet den 27. november og udsendt i et Cairo kommunique på radioen den 1. december 1943, hvor af det fremgik, at det var de Allieredes hensigt at fortsætte med at indsætte militær magt indtil Japan overgav sig betingelsesløst. De tre hovedpunkter i Cairo-erklæringen var, at "Japan skal afgive alle de øer i Stillehavet, som det har erobret eller besat siden indledningen af 1. Verdenskrig i 1914", "alle de områder, som Japan har fravristet Kina, såsom Manchuriet, Formosa og Pescadorerne, skal leveres tilbage til Republikken Kina", samt at "efterfølgende skal Korea være frit og uafhængigt".

Referencer

Eksterne kilder 
 United States Department of State Foreign relations of the United States diplomatic papers, The Conferences at Cairo and Tehran, 1943
 The Cairo Conference, 1943

2. verdenskrig
Konferencer
Pomorere

Pomorere (, af po "ved" og more "hav"; "kystboere" eller "folk som bor ved havet") er russiske beboere langs kysten af Hvidehavet (, , IPA: [ˈbʲeləjə ˈmorʲe]). Så tidligt som i 1100-tallet kom russiske rejsende fra Novgorod via Nordlige Dvinas flodmunding ud til Hvidehavet, hvor de oprettede bopladser langs kysten. De fortsatte østover forbi Uralbjergene til områder i Nordsibirien og anlagde byen Mangazeja mellem floderne Ob og Jenisej. 

Pomorerne oprettede en nordlig handelsrute østover mellem Arkhangelsk og Sibirien. Vestover drev de handel langs kysten af Nordnorge, som fra midten af 1700-tallet til begyndelsen af 1900-tallet blev kaldt Pomorhandel. Deres hovedby var Kholmogory, som også var hjemby for de mest kendte pomorere, Mikhail Lomonosov og Semjon Desjnjov. Efter Sovjetunionens fald har det været diskuteret om pomorerne skal anerkendes som et urfolk og komme på listen over Russiske urfolk.

Se også 
 Stroganov-familien

Eksterne henvisninger 

 Pomoruniversitet i Arkhangelsk 

Folkeslag i Rusland
VM i ishockey 1996

Verdensmesterskabet i ishockey 1996 var det 60. VM i ishockey, arrangeret af IIHF. Der var 39 deltagende hold ved mesterskabet, hvilket var en tangering af den hidtidige deltagerrekord fra VM året før. 

I forhold til året før havde C1-gruppen og C2-gruppen fået deres oprindelige navne (C- og D-gruppen) tilbage. C-gruppen var blevet reduceret fra ni til otte hold, og D-gruppen reduceret fra ti til otte hold, og derfor blev kvalifikationen til D-gruppen genindført.

Mesterskabet blev altså afviklet i fire niveauer som A-, B-, C- og D-VM. De tolv bedste hold spillede om A-VM, mens både B-, C- og D-VM havde deltagelse af otte hold. To af holdene ved D-VM var fundet ved en forudgående kvalifikation, som havde deltagelse af fem hold.

A-VM i Wien, Østrig i perioden 21. april – 5. maj 1996.
B-VM i Eindhoven, Holland i perioden 10. – 20. april 1996.
C-VM i Jesenice og Bled, Slovenien i perioden 22. – 31. marts 1996.
D-VM i Kaunas og Elektrenai, Litauen i perioden 25. – 31. marts 1996.
Kvalifikation til D-VM i Sydney, Australien den 5. – 6. november 1995 og i Metulla, Israel den 27. – 29. januar 1996.

Verdensmesterskabet blev vundet af Tjekkiet, der sejrede for første gang efter opdelingen af Tjekkoslovakiet, der dog tidligere havde vundet syv VM-titler, senest i 1985. I finalen vandt tjekkerne 4-2 over Canada, som dermed vandt VM-medaljer for tredje år i træk. Bronzemedaljerne gik til USA, som i bronzekampen besejrede Rusland med 4-3 efter forlænget spilletid, og som dermed vandt medaljer ved VM for første gang siden 1962. De forsvarende verdensmestre fra Finland måtte en smule skuffende forlade turneringen i kvartfinalen efter nederlag til Canada på 1-3.

1996
Ishockey i 1996
Sammy Lee

Samuel "Sammy" Lee (født 7. februar 1959) er en tidligere engelsk fodboldspiller og manager, og nuværende assistent træner. Han har været assistent træner for den engelske klub Liverpool siden juli 2008, og har tidligere haft samme stilling i Bolton Wanderers, hvor han også var manager i en kort periode.

Fodboldspillere fra England
Fodboldspillere fra Liverpool F.C.
John Hatting

John Hatting kan være flere personer:

 John Hatting (musiker) – dansk musiker
 John Hatting – formand for Kriminalforsorgsforeningen
John Hatting (musiker)

John Bilde Hatting (5. juni 1948 i Sundby, København - 23. marts 2013 smst) var en dansk popsanger og musiker, der har deltaget i flere danske og internationale Melodi Grand Prix-konkurrencer.

John Hatting var medlem af gruppen Brixx, der i 1982 vandt Dansk Melodi Grand Prix med sangen "Video video". Efter succesen med Brixx etablerede John Hatting med sin ægtefælle Lise Haavik duoen Trax, der i 1984 deltog i det danske melodigrandprix med sangen "Vi hører sammen", der opnåede en sjetteplads i konkurrencen. Året efter stillede Trax op med sangen "Ved du hva’ du sku’" og opnåede en tredjeplads.

I 1986 deltog Trax igen, denne gang med sangen "Du er fuld af løgn" komponeret af John Hatting. "Du er fuld af løgn" vandt konkurrencen og deltog herefter i det europæiske Melodi Grand Prix, hvor sangen opnåede en sjetteplads i konkurrencen. Sangen blev alene fremført af Lise Haavik, og John Hatting optrådte således ikke på scenen. Han var dog med i koret på podiet.

Søndag den 24. marts 2013 fremgik det i medierne, at John Hatting pludselig var død.

Han er begravet på Vor Frelsers Kirkegård.

Referencer

Eksterne henvisninger 
 
 

Musikere fra Danmark
Deltagere ved Dansk Melodi Grand Prix 1983
Deltagere ved Dansk Melodi Grand Prix 1984
Deltagere ved Dansk Melodi Grand Prix 1985
Perus fodboldlandshold

Perus fodboldlandshold er det nationale fodboldhold i Peru, og repræsenterer landet ved internationale turneringer. Holdet har fem gange, i 1930, 1970, 1978 og 1982, 2018 deltaget ved VM i fodbold, med en kvartfinaleplads i 1970 som det bedste resultat. I Copa América har holdet deltaget 34 gange, og to gange er det blevet til sejr, i 1939 og 1975. Han vandt også guldmedaljen ved de bolivariske lege i 1938, 1947, 1961, 1973 og 1981. 

Det peruvianske landshold spiller sine hjemmekampe på nationalstadionet, der ligger i landets hovedstad, Lima.

Referencer 

Fodboldlandshold i Sydamerika
Fodbold i Peru
Amok (band)

Amok er et norsk thrash/grind/dødsmetal-band, som blev dannet i 2000 og indeholder fremtrædende medlemmer af flere kendte norske metalbands, deriblandt Aeternus, Immortal og Taake. De udgav deres første hele studiealbum, Necrospiritual Deathcore, i 2006.

Medlemmer 
 Necrocum – Vokal
 Lava – Guitar, trommeprogrammering
 Iscariah – Bas
 Taipan – Trommer

Tidligere medlemmer 
 Stanley – Bas
 Mord – Trommer

Diskografi

Studiealbum 
 2006: Necrospiritual Deathcore

Splitalbum 
 2003: LAVA Dictatorship / Revel In Desecration (med Audiopain)
 2004: Sadistic Attack / Nordens Doedsengel (med Taake)
 2006: A Norwegian Hail To VON (med Norwegian Evil, Taake og Urgehal)
 2007: Malfeitor / Amok (med Malfeitor)

Demoer 
 2001: Sadistic Attack
 2002: Lava Dictatorship

Opsamlingsalbum 
 2007: Execution Compilation

Singler 
 2003: "Effective Mass-Torture"

Referencer

Eksterne links 
 Officiel hjemmeside
 
 

Grindcoregrupper
Dødsmetalgrupper
Thrash metal-grupper
Metalgrupper fra Norge
Musikgrupper fra 2000
Pore

Pore har flere betydninger:

 Pore (biologi) – en åbning i en hud eller membran

 Pore (jord) – et mellemrum mellem de faste partikler i jorden

 Poring – luftlommer inde i brød

Pore må skelnes fra Porre (Allium porrum), der har enslydende udtale – i visse dialekter
Taake (album)

Taake er det fjerde studiealbum fra det norske black metal-band af samme navn. Det blev udgivet 17. oktober 2008 på cd af Dark Essence Records og på lp af Taake-frontmand Hoests eget pladeselskab Svartekunst Produksjoner.

Albummet er det første Taake-album efter "trilogien" bestående af Nattestid... ...Bjoergvin... ...Doedskvad, og samtidig også det første Taake-studiealbum hvis sange har titler.

Spor 
 "Atternatt" – 06:48
 "Umenneske" – 08:16
 "Lukt Til Helvete" – 05:05
 "Doedsjarl" – 05:26
 "Motpol" – 05:12
 "September Omsider" – 05:12
 "Velg Bort Livet" – 10:27

Bonusspor på digipak-udgaven 
  "Umenneske (live)" (videospor)

Bonusspor på lp-udgaven 
  "A Lost Forgotten Sad Spirit (Burzum cover)"

Eksterne henvisninger

Fodnoter 

Album fra 2008
Taake-album
Black metal-album
Inspector Morse

Chief Inspector Endeavour Morse er en fiktiv person i kriminalroman serien af den britiske forfatter Colin Dexter og i tv-serien Inspector Morse hvor han bliver portrætteret af John Thaw og i tv-serien Unge Morse hvor han bliver portrætteret af Shaun Evans.

Den lettere snobbede Inspector Morse arbejder for Thames Valley politistation i Oxford.

Eksterne henvisninger 
 

Krimiserier fra Storbritannien
Fiktive politifolk
Litterære personer
Tv-seriefigurer
Patriciervilla

En patriciervilla er en ældre, herskabelig villa.

De første blev bygget fra omkring 1860 og frem til 1930 for det bedre borgerskab. For at leve op til navnet - patriciere var gammel romersk adel - blev de helst tegnet af en af tidens førende arkitekter med anvendelse af de bedste materialer. Da villaerne er opført i den historicistiske periode, ses elementer fra tidligere tiders arkitektur, såsom gotisk stil, renæssance, barok og klassicisme. Typisk er huset bygget symmetrisk omkring en næsten pompøs indgang, og den midterste del af huset ofte trukket lidt frem, så der opstår en reliefdybde og skyggevirkning, der også virker fornem og imponerende.

Noter 

Hustyper
EnergiMidt

EnergiMidt a.m.b.a. er et dansk forsynings- og bredbåndsselskab for 176.000 kunder i det midtjyske område fra Limfjorden til Jelling. Selskabsformen er et andelsselskab, hvor virksomheden ejes af sine kunder, som har indflydelse gennem et repræsentantskab med 100 medlemmer. Hovedsædet er beliggende i Silkeborg. EnergiMidt omsætter for ca. 2,1 milliarder kroner årligt (2011) og beskæftiger 715 ansatte.

Navnet opstod ved en fusion i 2002. EnergiMidt har siden 2005 ligesom mange andre danske elselskaber arbejdet på at etablere et fiberbredbåndsnet i sit forsyningsområde. I 2008 blev EnergiMidt et multiforsyningsselskab med købet af EnergiGruppen Jyllands vand- og varmeselskaber. Vandaktiviteterne er siden solgt til Herning Vand og EnergiMidts aktiviteter og kompetencer inkluderer dermed varmeforsyning.

I november 2012 offentliggjorde EnergiMidt og Elro, at selskaberne planlægger en fusion. Godkendes fusionen, bliver det landets fjerdestørste energiselskab.

Eksterne henvisninger
 EnergiMidts hjemmeside 

Etableret i 2002
Silkeborg
Energiselskaber i Danmark
Murermestervilla

En murermestervilla er oftest bygget i perioden 1910 til 1940 og igen i 1950’erne. En murermestervilla er et solidt opført hus efter periodens traditionelle håndværksmæssige metoder, og ikke tegnet af en arkitekt.
 
Hustypen er præget af teglsten og med tegltag og håndværksmæssig tradition og stor forkærlighed for teglstensarkitekturen, hvilket kan ses i forskellige facadedetaljer.
 
Karakteristika er murværket og taget, som er markant med en høj hældning (45 grader) dækket med teglsten. Murstenene var ofte blødstrøgen tegl, gule eller røde. I de oprindelige murermestervillaer er taget ofte halv-afvalmet i gavlene. Her er der normalt ikke tagudhæng. I 50'ernes varianter vil der dog ofte være et markant tagudhæng. 
 
I gavlene var vinduer og døre som regel placeret i symmetrisk orden, medens facaden var mere fantasifuld med forskellige elementer og former, som for eksempel en stor karnap, en entredør, der var indrammet med muret kam, og måske vinduer med vinduesskodder for at opnå balance i facadebillede.

Kilde/ekstern henvisning 
 Murermestervilla bolius.dk 

Hustyper
Tomas Kofoed-Nielsen

Tomas Kofoed-Nielsen født 1976 er en dansk atlet.

Kofoed-Nielsen er medlem af Københavns IF var frem til 2007 i FIF Hillerød, hans hoveddiscipliner er 110 meter hæk og længdespring og har nået flere medaljer ved de danske mesterskaber de senere år.

Kofoed-Nielsen er uddannet fysioterapeut fra Skodsborg fysioterapiskole og har haft studieophold ved Topidrætscenteret i Oslo. Han fik autorisation i januar 2008.

Danske mesterskaber 
  2008 110 meter hæk
  2008 længdespring inde
  2006 længdespring 6,83
  2005 længdespring 6,65
  2005 femkamp 2729
  2005 længdespring inde 6,68

Eksterne henvisninger 

 Statletik.dk – Tomas Kofoed-Nielsen
 DAF i tal – Tomas Kofoed-Nielsen 

Hækkeløbere fra Danmark
Atleter fra Københavns IF
Atleter fra FIF Hillerød
Længdespringere fra Danmark
VM i ishockey 1997

Verdensmesterskabet i ishockey 1997 var det 61. VM i ishockey, arrangeret af IIHF. Der var 39 deltagende hold ved mesterskabet, hvilket var en tangering af den hidtidige deltagerrekord fra 1995 og 1996. 

I forhold til året var der oprettet en E-gruppe, således at VM for første gang blev afviklet i fem niveauer som A-, B-, C-, D- og E-VM. De tolv bedste hold spillede om A-VM, mens både B-, C- og D-VM havde deltagelse af otte hold. E-VM bestod af de resterende tre hold.

A-VM i Helsinki, Tampere og Turku, Finland i perioden 26. april – 14. maj 1997.
B-VM i Katowice, Polen i perioden 12. – 21. april 1997.
C-VM i Tallinn og Kohtla-Järve, Estland i perioden 22. – 28. marts 1997.
D-VM i Canillo, Andorra i perioden 22. – 28. marts 1997.
E-VM i Ankara, Tyrkiet i perioden 19. – 24. februar 1997.

For første gang ved VM blev finalen afgjort over ikke én men tre kampe, mesterskabet blev for 21. gang vundet af Canada, der i finalen mod Sverige tabte den første kamp med 2-3 men derefter vandt de efterfølgende to kampe med 3-1 og 2-1. Bronzemedaljerne gik til de forsvarende verdensmestre fra Tjekkiet, som i bronzekampen besejrede Rusland med 4-3. Letland spillede sit første A-VM siden 1939 og endte overraskende på 7.-pladsen.

I forbindelse med udvidelse af A-gruppen fra 12 til 16 hold, var op- og nedrykningsproceduren i forbindelse med dette VM noget specielle. De 11 bedste hold fra A-VM kvalificerede sig direkte til næste A-VM sammen med vinderen af B-VM, Hviderusland. Som noget nyt var værtslandet for det næste A-VM også automatisk kvalificeret, og dermed rykkede Schweiz også direkte op i A-gruppen, selvom holdet "kun" endte på tredjepladsen ved B-VM. Endvidere besluttede IIHF, at én plads i A-gruppen i perioden 1998-2004 skulle være forbeholdt et hold fra Fjernøsten, og dermed fik Japan nærmest foræret en oprykning fra C-gruppen til A-gruppen. De sidste to pladser ved det kommende A-VM blev tildelt de to bedste hold i en kvalifikationsturnering med deltagelse af nr. 12 fra A-VM samt nr. 2, 4 og 5 fra B-VM, hvorfra Kasakhstan og Østrig kvalificerede sig.

1997
Ishockey i 1997
Karel Poborský

Karel Poborský (født 30. marts 1972 i Třeboň) er en tidligere tjekkisk fodboldspiller. Karel har spillet flest kampe for Tjekkiets landshold, totalt 118.

Klubkarriere 
Poborský har spillet for klubberne Dynamo České Budějovice, FK Viktoria Žižkov, Slavia Prag, Manchester United, Benfica, Lazio og Sparta Prag. Han afsluttede karrieren i Dynamo České Budějovice, klubben hvor han fik sin professionelle debut. Han blev købt til Manchester United med et godt ry efter et godt EM i 1996, men nåede aldrig at leve op til forventningerne.

Landsholdkarriere 
Han debuterede på landsholdet mod Tyrkiet 23. februar 1994, i det som var den første landskamp efter opløsningen af Tjekkoslovakiet. Han spillede for landet under EM 1996, EM 2000 og EM 2004, og var med på Tjekkiets trup under VM 2006, som var den sidste turnering før han stoppede som landsholdsspiller. Efter sæsonen 2006/2007 stoppede han som aktiv spiller.

Fodboldspillere fra Tjekkiet
Fodboldspillere fra Manchester United F.C.
Fodboldspillere fra S.L. Benfica
Fodboldspillere fra SS Lazio
Fodboldspillere fra Sparta Prag
Fodboldspillere fra Slavia Prag
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006